***Výbor Národnej rady Slovenskej republiky***

 ***pre obranu a bezpečnosť***

 **48. schôdza výboru**

CRD-296/2018

**125**

**Uznesenie**

Výboru Národnej rady Slovenskej republiky

pre obranu a bezpečnosť

zo 24. apríla 2018

Výbor Národnej rady Slovenskej republiky pre obranu a bezpečnosť prerokoval vládny návrh zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov **(tlač 854) – druhé čítanie** a

**súhlasí**

 s vládnym návrhom zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov **(tlač 854) – druhé čítanie;**

 **B. odporúča**

 Národnej rade Slovenskej republiky

 vládny návrh zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov **(tlač 854) – druhé čítanie** schváliť s pripomienkami uvedenými v prílohe uznesenia;

 **C. ukladá**

predsedovi výboru

 informovať Ústavnoprávny výbor Národnej rady Slovenskej republiky o výsledku prerokovania uvedeného návrhu zákona vo výbore.

 ***Anton HRNKO***

 predseda výboru

***Jozef BUČEK***

overovateľ výboru

***Milan LAURENČÍK***

overovateľ výboru

Príloha k uzn. č. 125

**Pripomienky**

k vládnemu návrhu zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov **(tlač 854) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**K čl. I**

V čl. I § 8 ods. 2 sa slová „v inej mene“ nahrádzajú slovami „v cudzej mene“.

Ide o legislatívno-technickú úpravu, ktorou sa precizuje navrhované ustanovenie a zosúlaďuje sa terminológia zaužívaná v právnom poriadku Slovenskej republiky.

V čl. I § 11 ods. 6 sa slová „informáciu bankovom účte“ nahrádzajú slovami „informáciu o bankovom účte“.

Ide o gramatickú úpravu.

V čl. I § 12 ods. 1 písm. b) sa slovo „náležia“ nahrádza slovom „patrí“, v odseku 2 sa slovo „ich“ nahrádza slovom „jej“.

Ide o legislatívno-technickú úpravu, ktorou sa opravuje nesprávna formulácia.

V čl. I § 13 ods. 3 sa slová „jeho poverenie“ nahrádzajú slovami „jej poverenie“.

Ide o gramatickú úpravu.

V čl. I v poznámke pod čiarou k odkazu 16 sa citácia „Zákon č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.“ nahrádza citáciou „Zákon č. 18/2018 Z. z. o ochrane osobných údajov a o zmene a doplnení niektorých zákonov“.

Ide o legislatívno-technickú úpravu, ktorou sa upravuje nesprávna citácia predmetného zákona nakoľko zákonom č. 18/2018 Z. z. o ochrane osobných údajov a o zmene a doplnení niektorých zákonov sa zrušuje zákon č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov.

**K čl. II**

V čl. II 6. bod [§87ods. 2 písm. e)] sa slová „sa nepodarilo zistiť“ nahrádzajú slovami „sa nezistili“.

Ide o legislatívno-technickú úpravu, ktorou sa upravuje navrhovaná terminológia do súladu s terminológiou použitou v Trestnom poriadku.

V čl. II 10. bod § 124 ods. 4 sa za slová „verejnej dražbe“ vkladajú slová „podľa § 266 až 268“.

Ide o legislatívno-technickú úpravu, ktorou sa precizuje navrhované ustanovenie.

V čl. II 15. bod § 212a ods. 2 sa slová „dva až päť“ nahrádzajú slovami „dva roky až päť“.

Ide o legislatívno-technickú úpravu, ktorou sa precizuje navrhované ustanovenie.

V čl. II 24. bod (§ 251 ods. 3) sa slovo „a“ pred slovami „získa ním“ vypúšťa.

Ide o legislatívno-technickú úpravu, ktorou sa vypúšťa spojka „a“ z dôvodu jej nadbytočnosti.

V čl. II 26. bod sa slová „§ 306 ods. 2 písm. b) a § 336b ods. 3 písm. a)“ nahrádzajú slovami „a 306 ods. 2 písm. b)“.

Ide o legislatívno-technickú úpravu. Navrhovaným novelizačným bodom čl. II 26. bod sa v § 336b ods. 3 písm. a) navrhujú nahradiť slová „dvadsiatich štyroch mesiacoch“ pričom v súčasnom znení § 336b ods. 3 písm. a) sa nachádzajú slová „dvadsiatichštyroch mesiacoch“. Z uvedeného dôvodu nie je možné novelizačný bod v tejto časti zapracovať.

V čl. II sa vypúšťa 42. bod.

Ostatné body sa primerane prečíslujú.

V súvislosti s vypustením novelizačného bodu a prečíslovaním nasledujúcich novelizačných bodov sa vykoná legislatívno-technická úprava v článku upravujúcom účinnosť zákona.

Ide o legislatívno-technickú úpravu. Zapracovaním úpravy navrhovanej novelizačným bodom čl. II 42. bod by bolo ustanovenie § 302 ods. 2 písm. b) štylisticky nesprávne.

V čl. II sa za bod 45 vkladá nový bod 46, ktorý znie:

„46. V § 336b ods. 3 písm. a) sa slová „dvadsiatichštyroch mesiacoch postihnutý“ nahrádzajú slovami „dvanástich mesiacoch postihnutý“.

 Ostatné body sa primerane prečíslujú.

 V súvislosti s vložením nového novelizačného bodu a prečíslovaním nasledujúcich novelizačných bodov sa vykoná legislatívno-technická úprava v článku upravujúcom účinnosť zákona.

Ide o legislatívno-technickú úpravu, ktorou sa reaguje na zmenu navrhovanú v noleziačnom bode čl. II 26. bod. Navrhovaným novelizačným bodom čl. II 26. bod sa v § 336b ods. 3 písm a) navrhujú nahradiť slová „dvadsiatich štyroch mesiacoch“ pričom v súčasnom znení § 336b ods. 3 písm. a) sa nachádzajú slová „dvadsiatichštyroch mesiacoch“. Z uvedeného dôvodu sa navrhuje predmetná zmena.

**K čl. III**

V čl. III 12. bod sa v úvodnej vete za slová „nadpisu“ vkladajú slová „nad § 97“.

Ide o legislatívno-technickú úpravu, ktorou sa precizuje znenie úvodnej vety novelizačného bodu.

V čl. III 20. bod úvodná veta znie:

„V § 228 ods. 5 sa na konci pripája táto veta:“.

Ide o legislatívno-technickú úpravu.

**K čl. V**

V čl. V 2. bod ( § 91 ods. 13) sa slová „odsekom 13“ nahrádzajú slovami „odsekom 14“ a označenie odseku „(13)“ sa nahrádza označením odseku „(14)“.

Ide o legislatívno-technickú úpravu, ktorou sa preznačuje označenie odseku, nakoľko zákonom č. 69/2018 Z. z. o kybernetickej bezpečnosti a o zmene a doplnení niektorých zákonov (účinnosť od 1. apríla 2018) sa rovnako do § 91 doplnil odsek 13.